ประกาศธนาคารแห่งประเทศไทยที่ สนส. 02/2551เรื่อง การอนุญาตให้บริษัทเงินทุนให้เช่าซื้อสังหาริมทรัพย์และการรับโอนซึ่งสิทธิเรียกร้องที่เกิดจากการจําหน่ายสินค้าในกิจการเงินทุนเพื่อการจําหน่ายและการบริโภค-----------------------------------------------------------อื่นๆ - 1. เหตุผลในการออกประกาศ เดิมการประกอบธุรกิจของบริษัทเงินทุนตามมาตรา 4 แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. 2522 บริษัทเงินทุนที่ได้รับอนุญาตให้ประกอบกิจการเงินทุนเพื่อการจําหน่ายเละบริโภคสามารถให้ประชาชนกู้ยืมเงินเพื่อเช่าซื้อสินค้าจากผู้จําหน่ายสินค้า หรือให้เช่าซื้อสินค้าซึ่งยึดได้จากผู้เช่าซื้อรายอื่นได้ ซึ่งเป็นผลให้บริษัทเงินทุนสามารถให้เช่าซื้อได้เฉพาะรถยนต์ที่บริษัทเงินทุนได้รับโอนกรรมสิทธิ์มาจากผู้ประกอบกิจการจําหน่ายรถยนต์เท่านั้น ไม่สามารถให้เช่าซื้อรถยนต์ที่ได้รับโอนกรรมสิทธิ์มาจากบุคคลทั่วไปได้ ต่อมาธนาคารแห่งประเทศไทยเห็นว่าความต้องการเช่าซื้อไม่ได้จํากัดอยู่เพียงการซื้อสินค้าจากผู้จําหน่ายเท่านั้น ประชาชนที่ต้องการกู้ยืมเงินเพื่อซื้อรถยนต์จากบุคคลทั่วไปควรมีแหล่งเงินทุนเพิ่มขึ้นโดยมีบริษัทเงินทุนซึ่งทําธุรกรรมให้เช่าซื้อได้อยู่แล้วมาให้บริการ ดังนั้น ธนาคารแห่งประเทศไทยจึงอนุญาตให้บริษัทเงินทุนที่มีความพร้อมสามารถให้เช่าซื้อรถยนต์แก่บุคคลทั่วไป นอกเหนือจากที่ได้รับโอนมาจากผู้ประกอบกิจการจําหน่ายรถยนต์ได้เมื่อมีนาคม 2542 การออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 และเป็นการรวบรวมประกาศที่เกี่ยวกับการเช่าซื้อสังหาริมทรัพย์ที่เป็นรถยนต์นั่งส่วนบุคคลของบริษัทงินทุนที่ได้รับอนุญาตให้ประกอบกิจการเพื่อการจําหน่ายและบริโภคมาไว้ในฉบับเดียวกัน โดยขอบเขตธุรกิจที่บริษัทเงินทุนได้รับอนุญาตยังคงเป็นไปตามขอบเขตที่ได้รับอนุญาตอยู่เดิม เนื่องจากพระราชบัญญัติธุรกิจสถาบันการเงิน พ.ศ. 2551 มีผลยกเลิกกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ ดังนั้น กฎกระทรวง ประกาศต่าง ๆ ที่ออกโดยอาศัยอํานาจตามกฎหมายดังกล่าว จึงสิ้นผลบังคับใช้เมื่อธนาคารแห่งประเทศไทยได้ออกประกาศฉบับนี้อื่นๆ - 2. อํานาจตามกฎหมาย อาศัยอํานาจตามความในมาตรา 36 และมาตรา 38 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยอนุญาตให้บริษัทเงินทุนประกอบธุรกิจให้เช่าซื้อรถยนต์แก่บุคคลทั่วไปได้ตามหลักเกณฑ์ในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนตามกฎหมายว่าด้วยธุรกิจสถาบันการเงินเฉพาะบริษัทเงินทุนที่ได้รับอนุญาตประกอบกิจการเงินทุนเพื่อการจําหน่ายและบริโภคเท่านั้นอื่นๆ - 4. ประกาศและหนังสือเวียนที่ถูกยกเลิก 4.1 หนังสือเวียนที่ ธปท.งพ.(ว) 2909/2539 เรื่อง ผ่อนคลายมาตรการควบคุมการให้กู้ยืมเพื่อเช่าซื้อรถยนต์นั่งส่วนบุคคล ลักษณะเก๋ง ลงวันที่ 21 พฤศจิกายน 2539 4.2 ประกาศธนาคารแห่งประเทศไทย เรื่อง การให้เช่าซื้อสังหาริมทรัพย์บางประเภทของบริษัทเงินทุนในการประกอบกิจการเงินทุนเพื่อการจําหน่ายและการบริโภค ลงวันที่ 16 มีนาคม 2542 (หนังสือเวียนนําส่ง ที่ ธปท.สนส.(11) ว.1906/2544 ลงวันที่ 27 สิงหาคม 2544) 4.3 ประกาศธนาคารแห่งประเทศไทย เรื่อง การกําหนดวงเงินสูงสุดที่บริษัทเงินทุนจะให้กู้ยืมแก่ผู้ดําเนินกิจการให้เช่าซื้อสังหาริมทรัพย์บางประเภท ลงวันที่ 27 กรกฎาคม 2544 (หนังสือเวียนนําส่ง ที่ ธปท.สนส.(11) ว.1906/2544 ลงวันที่ 27 สิงหาคม 2544) 4.4 ประกาศกระทรวงการคลัง เรื่อง การอนุญาตให้บริษัทเงินทุนให้เช่าซื้อรถยนต์บางประเภทที่รับโอนมาจากบุคคลทั่วไปนอกเหนือจากที่รับโอนมาจากผู้ประกอบกิจการจําหน่ายรถยนต์ ลงวันที่ 19 กุมภาพันธ์ 2545 (หนังสือเวียนนําส่ง ที่ ธปท.สนส.(11)ว.603/2545 ลงวันที่ 15 มีนาคม 2545)อื่นๆ - 5. เนื้อหา 5.1 ในประกาศฉบับนี้ "รถยนต์" หมายความว่า รถยนต์นั่งส่วนบุคคลไม่เกินเจ็ดคน รถยนต์นั่งเกินเจ็ดคนแต่ไม่เกินสิบสองคนหรือรถยนต์บรรทุกส่วนบุคคลที่มีน้ําหนักรถไม่เกินหนึ่งพันหกร้อยกิโลกรัมซึ่งมิได้ใช้ประกอบการขนส่งเพื่อสินจ้างตามกฎหมายว่าด้วยการขนส่งทางบก "บริษัทเงินทุน" หมายความว่า บริษัทเงินทุนที่ได้รับอนุญาตให้ประกอบกิจการเงินทุนเพื่อการจําหน่ายและบริโภค "กิจการเงินทุนเพื่อการจําหน่ายและบริโภค" หมายความว่า กิจการจัดหาเงินทุนจากประชาชนและทําการดังต่อไปนี้เป็นทางค้าปกติ (1) ให้กู้ยืมเงิน เพื่อให้ใช้เกี่ยวกับการจําหน่ายสินค้า โดยชําระราคาเป็นงวด ๆ หรือโดยให้เช่าซื้อ (2) ให้กู้ยืมเงินแก่ประชาชน เพื่อใช้ในการซื้อสินค้าจากกิจการที่มิใช่ของตนเอง (3) ให้ประชาชนเช่าซื้อสินค้าที่รับโอนกรรมสิทธิ์มาจากกิจการซึ่งจําหน่ายสินค้านั้นเมื่อได้ตกลงจะให้เช่าซื้อ หรือให้ประชาชนเช่าซื้อสินค้าซึ่งยึดได้จากผู้เช่าซื้อรายอื่น (4) รับโอนโดยมีค่าตอบแทนซึ่งสิทธิเรียกร้องที่เกิดจากการจําหน่ายสินค้า 5.2 ธนาคารแห่งประเทศไทยอนุญาตให้บริษัทเงินทุนประกอบธุรกิจให้เช่าซื้อรถยนต์แก่บุคคลทั่วไปได้ โดยบริษัทเงินทุนต้องปฏิบัติตามหลักเกณฑ์ที่ธนาคารแห่งประเทศไทยกําหนด 5.3 บริษัทเงินทุนที่ได้รับอนุญาตให้ประกอบกิจการเงินทุนเพื่อการจําหน่ายและบริโภคก่อนหน้าที่ประกาศฉบับนี้มีผลบังคับใช้ให้สามารถทําธุรกิจตามขอบเขตที่ได้รับอนุญาตต่อไป 5.4 หลักเกณฑ์ในการประกอบธุรกิจ 5.4.1 ในการให้เช่าซื้อสังหาริมทรัพย์ประเภทรถยนต์นั่งส่วนบุคคลไม่เกินเจ็ดคนให้ถือปฏิบัติดังนี้ (1) ในการทําสัญญาให้เช่าซื้อนอกจากข้อความอื่นที่พึงมีแล้ว บริษัทเงินทุนต้อง (1.1) กําหนดจํานวนเงินที่ผู้เช่าซื้อต้องชําระครั้งแรกทันทีที่ทําสัญญา (Down payment) การชําระเงินครั้งแรกบริษัทเงินทุนจะให้ผู้เช่าซื้อชําระแก่ผู้จําหน่ายรถยนต์นั้น โดยตรงก็ได้ แต่บริษัทเงินทุนต้องมีหลักฐานแสดงการชําระเงินหรือสําเนาหลักฐานดังกล่าวไว้ (1.2) ระบุราคาเงินสดและจํานวนเงินที่ได้ชําระครั้งแรกดังกล่าวไว้ด้วย (1.3) กําหนดระยะเวลาในการให้เช่าซื้อ (1.4) แสดงวิธีการคํานวณผลประโยชน์ที่บริษัทเงินทุนเรียกเก็บอย่างชัดเจนและให้แนบไว้กับคู่ฉบับของสัญญาให้เช่าซื้อที่มอบให้แก่ผู้เช่าซื้อ (1.5) ระบุค่าใช้จ่ายต่าง ๆ ที่ผู้เช่าซื้อจะต้องจ่าย (1.6) กําหนดวิธีคิดค่าปรับ (ถ้ามี) ในกรณีที่ผู้เช่าซื้อชําระเงินแต่ละงวดล่าช้ากว่าเวลาที่กําหนด (1.7) กําหนดเงื่อนไขในการใช้สิทธิริบเงินที่ได้รับชําระแล้วและกลับเข้าครอบครองรถยนต์ที่ให้เช่าซื้อดังจะกล่าวต่อไปนี้ (1.7.1) กรณีผู้เช่าซื้อผิดนัดไม่ใช้เงินรายงวดสามงวดติดต่อกันบริษัทเงินทุนจะเลิกสัญญาเช่าซื้อ ริบบรรดาเงินที่ได้รับชําระแล้วและกลับเข้าครอบครองรถยนต์ที่ให้เช่าซื้อได้ต่อเมื่อบริษัทเงินทุนมีหนังสือบอกกล่าวผู้เช่าซื้อให้ใช้เงินรายงวดที่ค้างชําระนั้นภายในเวลาอย่างน้อย 30 วันนับตั้งแต่วันที่ผู้เช่าซื้อได้รับหนังสือและผู้เช่าซื้อละเลยเสียไม่ปฏิบัติตามหนังสือบอกกล่าวนั้น (1.7.2) กรณีผู้เช่าซื้อไม่อาจชําระค่าเช่าซื้อต่อไปได้และจัดหาบุคคลอื่นซึ่งมีคุณสมบัติที่จะเป็นผู้เช่าซื้อได้ตามหลักเกณฑ์ที่บริษัทเงินทุนกําหนดเป็นการทั่วไปในการประกอบกิจการให้เช่าซื้อตามปกติมารับโอนสิทธิและหน้าที่ตามสัญญาเช่าซื้อได้ บริษัทเงินทุนต้องยินยอมให้ผู้เช่าซื้อโอนสิทธิและหน้าที่ตามสัญญาเช่าซื้อ จะใช้สิทธิบอกเลิกสัญญาเพื่อริบเงินที่ได้ชําระแล้วและกลับเข้าครอบครองรถยนต์ที่ให้เช่าซื้อไม่ได้ (1.8) กําหนดวิธีการชําระเงินว่าบริษัทเงินทุนจะให้ส่วนลดแก่ผู้เช่าซื้อในกรณีผู้เช่าซื้อชําระเงินรายงวดทั้งหมดที่ยังไม่ถึงกําหนดชําระก่อนสิ้นสุดอายุสัญญาเข่าซื้อ (1.9) ปิดประกาศหลักเกณฑ์ที่แน่นอนในการเรียกเก็บเงินที่ผู้เช่าซื้อต้องชําระครั้งแรกทันทีที่ทําสัญญา ระยะเวลาในการให้เช่าซื้อ และเงื่อนไขการยึดรถยนต์และริบเงินรายงวดที่ได้รับชําระแล้วไว้ในที่เปิดเผยภายในสํานักงานทุกแห่งของบริษัทที่ใช้ติดต่อกับประชาชน ในกรณีที่บริษัทเงินทุนประสงค์จะแก้ไขเปลี่ยนแปลงข้อกําหนดอัตราค่าธรรมเนียม ค่าใช้จ่าย ค่าปรับ วิธีการคํานวณ และเงื่อนไขต่างๆของสัญญา ให้บริษัทเงินทุนถือปฏิบัติตามประกาศธนาคารแห่งประเทศไทยว่าด้วยหลักเกณฑ์การปฏิบัติเรื่องดอกเบี้ย ส่วนลด ค่าบริการต่างๆ และเบี้ยปรับสําหรับบริษัทเงินทุน (2) บริษัทเงินทุนอาจประกอบกิจการให้เช่าซื้อรถยนต์ที่ได้รับโอนมาจากบุคคลทั่วไปนอกเหนือจากที่ได้รับโอนมาจากผู้ประกอบกิจการจําหน่ายรถยนต์ได้ ภายใต้เงื่อนไข ดังต่อไปนี้ (2.1) เป็นกรณีที่ผู้เช่าซื้อประสงค์จะได้กรรมสิทธิ์ในรถยนต์ แต่ไม่มีเงินที่จะชําระราคาให้แก่เจ้าของได้ จึงมีการจัดการให้เจ้าของรถยนต์โอนกรรมสิทธิ์ให้แก่บริษัทเงินทุนเพื่อให้เช่าซื้อรถยนต์แก่ผู้เช่าซื้อ ไม่รวมถึงกรณีที่ผู้มีรถยนต์อยู่แล้วและประสงค์จะมาขอสินเชื่อโดยใช้รถยนต์นั้นเป็นประกันโดยวิธีอื่น (2.2) รถยนต์ที่จะให้เช่าซื้อจะต้องได้รับการประกันภัยชั้นหนึ่งตลอดอายุสัญญาการให้เช่าซื้อ (2.3) ในกรณีที่มีผู้ค้ําประกัน ผู้ค้ําประกันจะเป็นเจ้าของเดิมผู้โอนกรรมสิทธิ์ในรถยนต์นั้นให้แก่บริษัทเงินทุนไม่ได้ 5.4.2 บริษัทเงินทุนจะรับโอนสิทธิเรียกร้องที่เกิดจากการให้เช่าซื้อสังหาริมทรัพย์ประเภทรถยนต์นั่งส่วนบุคคลไม่เกินเจ็ดคนจากบุคคลใด ๆ ได้ต่อเมื่อสัญญาให้เช่าซื้อที่ก่อให้เกิดสิทธิเรียกร้องที่รับโอนมานั้น ไม่ขัดหรือแย้งกับข้อกําหนดในประกาศธนาคารแห่งประเทศไทยที่เกี่ยวข้องอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย